hválati vā́ eṣa yó yajñapathādetyéti vā́ eṣá yajñapathādyádayajñiyā́nyajñéna prasájatyayajñiyānvā́ etádyajñéna prásajati śūdrā́ṃstvadyā́ṃstvanmitrābŕ̥haspátī vaí yajñapatho bráhma hí mitro bráhma hí yajño bráhma hi bŕ̥haspátirbráhma hí yajñastatpúnaryajñapathamápipadyate sò 'pipádyaivá yajñapatháṃ dīkṣate tásmānmaitrābārhaspatyáṃ caruṃ nírvapati